**เอกสารหมายเลข 1**

**แบบประเมินคุณสมบัติของบุคคล**

|  |
| --- |
| **ชื่อ นายจักรกริศน์ ไกรสนธิ์****ตำแหน่ง นายสัตวแพทย์ชำนาญการ ตำแหน่งเลขที่ 4848****ด่านกักกันสัตว์ระนอง สำนักควบคุมป้องกันและบำบัดโรคสัตว์****กรมปศุสัตว์ กระทรวงเกษตรและสหกรณ์****ขอประเมินเพื่อแต่งตั้งให้ดำรงตำแหน่งที่สูงขึ้น****ตำแหน่ง นายสัตวแพทย์ชำนาญการพิเศษ ตำแหน่งเลขที่ 4848****ด่านกักกันสัตว์ระนอง สำนักควบคุมป้องกันและบำบัดโรคสัตว์****กรมปศุสัตว์ กระทรวงเกษตรและสหกรณ์** |
|  |

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น

**เรื่องที่ 1**

1. ชื่อผลงาน คู่มือการปฏิบัติงาน ตรวจค้นจับกุมผู้ประกอบกิจการฆ่าสัตว์ โดยผิดกฎหมายภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

 (Procedure Manual of Investigation and Arrest of Illegal Slaughterhouse Activities, Pursuant to the CONTROL OF SLAUGHTER AND DISTRIBUTION OF MEAT act, B.E. 2559)

 ปีที่ดำเนินการ 2564

2. ความสำคัญและที่มาของปัญหาที่ทำการศึกษา

ปัจจุบันสังคมไทยนิยมบริโภคอาหารประเภทโปรตีนที่มาจากเนื้อสัตว์กันอย่างแพร่หลาย เช่น เนื้อสุกร เนื้อโค เนื้อสัตว์ปีก (เป็ด-ไก่) ฯลฯ โดยเฉพาะเนื้อสัตว์ที่มีแหล่งผลิตภายในประเทศที่มีราคาถูก และหาซื้อได้ง่าย โดยหลักการแล้วเนื้อสัตว์ที่ถูกนำมาบริโภค ต้องเป็นเนื้อสัตว์ที่สะอาด ถูกสุขลักษณะ มีคุณภาพมาตรฐาน และปลอดภัยต่อผู้บริโภค ดังนั้นจึงจำเป็นต้องมีการควบคุมการผลิตทุกขั้นตอนก่อนนำออกจำหน่ายในท้องตลาด กรณีเนื้อสัตว์ที่มีแหล่งผลิตภายในประเทศนั้น ได้มีกฎหมาย “พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559” เพื่อใช้ในการควบคุมการผลิต โดยกำหนดให้การประกอบกิจการฆ่าสัตว์ต้องได้รับอนุญาต สัตว์แต่ละตัวที่นำมาฆ่าต้องผ่านการตรวจรับรอง และผ่านขั้นตอนการฆ่าสัตว์ที่ถูกต้อง เพื่อควบคุมการผลิตให้ได้เนื้อสัตว์ที่สะอาด ถูกสุขลักษณะ มีมาตรฐาน ปลอดภัยต่อผู้บริโภค และไม่ส่งผลเสียต่อสิ่งแวดล้อม

กรมปศุสัตว์เป็นหน่วยงานที่มีหน้าที่รับผิดชอบส่งเสริม และควบคุมการประกอบกิจการฆ่าสัตว์เพื่อให้ได้เนื้อสัตว์ที่สะอาด ถูกสุขลักษณะ มีคุณภาพมาตรฐาน ปลอดภัยต่อผู้บริโภค และให้มีการปฏิบัติเป็นไปตามกฎหมาย ในปี พ.ศ.2563 มีผู้ได้รับอนุญาตให้ประกอบกิจการฆ่าสัตว์จำนวน 2,632 ราย แบ่งเป็น โรงฆ่าโค-กระบือ 465 แห่ง โรงฆ่าแพะ-แกะ 10 แห่ง โรงฆ่าสุกร 1,561 แห่ง และโรงฆ่าสัตว์ปีก 596 แห่ง โดยการประกอบกิจการฆ่าสัตว์ดังกล่าวกำหนดให้ สัตว์ที่นำมาฆ่าต้องระบุแหล่งที่มา มีการตรวจสัตว์ก่อนทำการฆ่า การฆ่าสัตว์ต้องไม่เป็นการทรมานสัตว์ การดำเนินการฆ่าสัตว์เป็นไปตามขั้นตอน สะอาด ถูกสุขลักษณะ ไม่ส่งผลเสียต่อสิ่งแวดล้อม มีการตรวจซากสัตว์หลังฆ่า และมีการรับรองเนื้อสัตว์ก่อนนำออกจำหน่าย สร้างความมั่นใจต่อผู้บริโภคว่าเป็นเนื้อสัตว์ที่สะอาด ถูกสุขลักษณะ มีคุณภาพมาตรฐาน และปลอดภัยต่อผู้บริโภค

แต่การประกอบกิจการฆ่าสัตว์โดยไม่ได้รับอนุญาต ยังมีอยู่อีกเป็นจำนวนมาก อาจเป็นเพราะหากจะทำให้ถูกกฎหมาย ต้องลงทุนในการสร้างอาคารสถานที่ ความยุ่งยากในการทำประชาพิจารณ์ ขั้นตอนในการขออนุญาตมีความซับซ้อน ฯลฯ จึงทำให้ผู้ประกอบการไม่ทำการขออนุญาตให้ถูกต้อง ซึ่งการประกอบกิจการฆ่าสัตว์ในลักษณะดังกล่าวนั้น จะไม่ทราบแหล่งที่มาของสัตว์ที่นำมาฆ่า ไม่มีการตรวจสัตว์ก่อนฆ่า กระบวนการฆ่าสัตว์ไม่ถูกต้อง ไม่ถูกสุขลักษณะ ไม่คำนึงถึงสิ่งแวดล้อม ไม่มีการตรวจซากสัตว์หลังฆ่า และไม่มีการรับรองเนื้อสัตว์ก่อนนำออกจำหน่าย ทำให้เนื้อสัตว์ที่ได้จากกระบวนการฆ่าสัตว์ดังกล่าวอาจไม่ปลอดภัยต่อผู้บริโภค มีความเสี่ยงในการเกิดโรคกับผู้บริโภคได้ เช่น โรคไข้หูดับ ที่เกิดจากเชื้อแบคทีเรีย *Streptococcus suis* โรคท้องร่วงที่เกิดจากการติดเชื้อซัลโมเนลล่า (Salmonellosis) โรคพยาธิในระบบทางเดินอาหาร หรืออันตรายจากสารตกค้าง เช่น สารเร่งเนื้อแดง ฮอร์โมนและยาปฏิชีวนะเป็นต้น ส่งผลต่อสุขภาพของผู้บริโภคและอาจทำให้เกิดอันตรายถึงแก่ชีวิตได้ นอกจากนี้การไม่ทราบแหล่งที่มาของสัตว์ที่นำมาฆ่า อาจเป็นสาเหตุการแพร่กระจายของเชื้อโรคระบาดสัตว์ โดยเฉพาะอย่างยิ่งโรคไข้หวัดนก (Avian Influenza : AI) โรคอหิวาต์แอฟริกาในสุกร (African Swine Fever : ASF) หรือโรคปากและเท้าเปื่อย (Food and mouth disease) ที่ประเทศไทยมีความตระหนักกับการเกิดโรคระบาดดังกล่าวเป็นอย่างสูง

การควบคุมการประกอบกิจการฆ่าสัตว์จึงเป็นอีกหนึ่งภารกิจของกรมปศุสัตว์ โดยใช้กฎหมายเป็นตัวขับเคลื่อนการบังคับใช้กฎหมายภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559 ถูกนำมาใช้อย่างจริงจัง ที่ผ่านมามีการจับกุมดำเนินคดีกับผู้กระทำผิดเป็นจำนวนมาก เพื่อให้การมีปฏิบัติงานบังคับใช้กฎหมายภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559 อย่างถูกต้อง เป็นแนวทางในการปฏิบัติ ผู้ทำการศึกษาจึงได้จัดทำ “คู่มือการปฏิบัติงาน ตรวจค้นจับกุมผู้ประกอบกิจการฆ่าสัตว์ โดยผิดกฎหมายภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559”

3. วัตถุประสงค์ในการศึกษา

1. เพื่อเป็นคู่มือสำหรับพนักงานเจ้าหน้าที่ภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559 ในการปฏิบัติงานตรวจค้นจับกุมผู้ประกอบกิจการฆ่าสัตว์โดยไม่ได้รับอนุญาต

4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ

1. พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

2. ประกาศกรมปศุสัตว์ เรื่อง แต่งตั้งพนักงานเจ้าหน้าที่ตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

3. เอกสารแบบฟอร์มคำร้องขอออกหมายค้น

4. บันทึกรายงานการเข้าตรวจค้นต่อศาล

5. ระเบียบกรมปศุสัตว์ ว่าด้วยการดำเนินการกับสัตว์หรือซากสัตว์ของกลางที่เป็นโรคระบาดหรือเป็นพาหะของโรคระบาดซึ่งถูกยึดหรืออายัดไว้ตามกฎหมายว่าด้วยโรคระบาดสัตว์หรือตามกฎหมายอื่น 2558

6. ประกาศกระทรวงเกษตรและสหกรณ์ เรื่อง แต่งตั้งสัตวแพทย์ตามพระราชบัญญัติโรคระบาดสัตว์ พ.ศ. 2558

5. วิธีการหรือขั้นตอนการศึกษา

 1. กำหนดสถานที่เป้าหมายในการเข้าปฏิบัติงาน หมายถึง สถานที่ที่มี หรือมีเหตุอันควรสงสัยว่ามีการประกอบกิจการฆ่าสัตว์โดยไม่ได้รับอนุญาต

 2. หน่วยงานกรมปศุสัตว์ผู้รับผิดชอบในพื้นที่ (สถานที่เป้าหมายตั้งอยู่) จัดชุดปฏิบัติงานพร้อมแต่งตั้งหัวหน้าชุด โดยจัดให้มีจำนวนกำลังเจ้าหน้าที่ตามความเหมาะสม (5 ถึง 10 นาย) กำหนดให้ชุดปฏิบัติงานต้องมีเจ้าหน้าที่ได้รับการแต่งตั้งให้เป็น

2.1 พนักงานเจ้าหน้าที่ ตามประกาศกรมปศุสัตว์ เรื่อง แต่งตั้งพนักงานเจ้าหน้าที่ตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559 อย่างน้อย 1 นาย

2.2 สัตวแพทย์ ตามประกาศกระทรวงเกษตรและสหกรณ์ เรื่อง แต่งตั้งสัตวแพทย์ตามพระราชบัญญัติโรคระบาดสัตว์ พ.ศ. 2558 อย่างน้อย 1 นาย

 3. ตรวจสอบสถานภาพการได้รับอนุญาตให้ประกอบกิจการฆ่าสัตว์ของสถานที่เป้าหมาย จากสำนักงานปศุสัตว์จังหวัดผู้รับผิดชอบในพื้นที่ ที่เป้าหมายตั้งอยู่

 4. ชุดปฏิบัติงานทำการสืบค้น หาข้อมูลรายละเอียดเพิ่มเติมเกี่ยวกับการดำเนินงานของสถานที่เป้าหมาย เช่น **พิกัดที่ตั้ง บ้านเลขที่ แผนที่บริเวณโดยรอบพิกัดเป้าหมาย เส้นทางเข้าออก สถานีตำรวจที่รับผิดชอบพื้นที่ของสถานที่เป้าหมาย วัน เวลาที่ทำการฆ่าสัตว์ ชนิดและจำนวนสัตว์ที่ฆ่า ภาพถ่ายหลักฐานความเชื่อมโยงกับการกระทำความผิด ฯลฯ**

 5. หัวหน้าชุดกำหนด วัน เวลา และหน้าที่ของแต่ละคนในการเข้าปฏิบัติงาน พร้อมแจ้งข้อมูลรายละเอียดตามข้อ 4. ให้ชุดปฏิบัติงานทราบเพื่อประกอบการพิจารณาในการเข้าตรวจค้นจับกุม โดยให้พิจารณาว่าในขณะที่เข้าปฏิบัติงานจะพบการกระทำความผิดซึ่งหน้าหรือไม่ หากพิจารณาแล้วเห็นว่าจะไม่พบการกระทำความผิดซึ่งหน้า หรือเป็นการยากที่จะเข้าไปปฏิบัติงานในสถานที่เป้าหมายได้ เช่น เป็นสถานที่ที่มีการกระทำความผิดอื่นที่ร้ายแรงร่วมด้วย มีความเสี่ยงสูงที่จะเกิดการปะทะระหว่างผู้กระทำความผิดกับเจ้าหน้าที่ หรือเป็นสถานที่ปิด มีรั้วรอบขอบชิด เป็นต้น ให้พนักงานเจ้าหน้าที่ในชุดปฏิบัติงานตามสถานที่เป้าหมายที่กำหนดนำข้อมูลรายละเอียดที่ได้ตามข้อ 4. ไปขอหมายค้นเพื่อเข้าดำเนินการ

 6. การขอหมายค้น ให้พนักงานเจ้าหน้าที่ในชุดปฏิบัติงานตรวจค้นจับกุมดำเนินการดังนี้

 6.1 รวบรวมข้อมูลเอกสารหลักฐานตามข้อ 3

 6.2 กรอกแบบฟอร์มคำร้องขอออกหมายค้น

 - คำร้องขอออกหมายค้น

 - คำให้การพยานผู้ร้อง

 - ภาพประกอบการขอหมายค้น

 - รายงานกระบวนพิจารณา (สำหรับศาล)

 - หมายค้น (สำหรับศาล)

 6.3 ยื่นคำร้องและเอกสารแนบการขอออกหมายค้น ที่ศาลจังหวัดในพื้นที่ พร้อมชี้แจงเหตุผลรายละเอียดข้อมูลต่อศาล

 6.4 หากศาลอนุมัติหมายค้น นำหมายค้นเข้าปฏิบัติงาน ตามวัน เวลา ที่กำหนด

 6.5 หลังเสร็จสิ้นภารกิจการเข้าตรวจค้นแล้ว ให้ผู้ถือหมายค้นทำบันทึกรายงานการเข้าตรวจค้นต่อศาล ภายใน 15 วัน

 7. ชุดปฏิบัติงานประสานขอกำลังเจ้าหน้าที่ทหารในพื้นที่เข้าร่วมปฏิบัติภารกิจก่อนการปฏิบัติงาน (ประมาณ 2-3 วัน) โดยใช้หนังสือขอสนับสนุนกำลังเจ้าหน้าที่ทหารเข้าร่วมตรวจค้นจับกุมผู้กระทำความผิด

 8. ชุดปฏิบัติงานประสานขอกำลังเจ้าหน้าที่ตำรวจในพื้นที่เข้าร่วมปฏิบัติภารกิจในระหว่างการปฏิบัติงาน (ขณะเข้าตรวจค้นจับกุม) โดยใช้หนังสือขอสนับสนุนกำลังเจ้าหน้าที่ตำรวจเข้าร่วมตรวจค้นจับกุมผู้กระทำความผิด

 9. ขั้นตอนการเข้าตรวจค้นจับกุม

 9.1 พนักงานเจ้าหน้าที่ในชุดปฏิบัติงานแสดงตน พร้อมแจ้งจุดประสงค์ และอำนาจหน้าที่ในการปฏิบัติงาน หากมีหมายค้นให้ทำการอ่านหมายเพื่อเข้าตรวจค้น และทำบันทึกเหตุผลในการเข้าไปในสถานประกอบการหรือยานพาหนะตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

 9.2 ตรวจค้นสถานที่เป้าหมายว่ามีการกระทำความผิดหรือไม่ (สถานที่เป้าหมายได้รับใบอนุญาตและมีการประกอบกิจการฆ่าสัตว์หรือไม่) โดยใช้อำนาจพนักงานเจ้าหน้าที่ตามมาตรา 50 แห่งพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

 - กรณีที่ 1 ขณะตรวจค้นสถานที่เป้าหมายไม่พบการฆ่าสัตว์ และสภาพแวดล้อมโดยรวมพิจารณาแล้ว**เชื่อได้ว่าไม่มี**การประกอบกิจการฆ่าสัตว์ (เช่น ไม่มีตัวสัตว์ ไม่มีซากสัตว์ หมายถึงเนื้อสัตว์ กระดูก หัว เขา ขน หนัง หรือเครื่องใน วัสดุ อุปกรณ์ และสถานที่ไม่มีการใช้งานเป็นต้น) ให้ถือว่าไม่มีการกระทำความผิด ให้ชุดปฏิบัติงานทำบันทึกเป็นเอกสารหลักฐานการเข้าปฏิบัติงานดังนี้ เพื่อประกอบการรายงานผู้บังคับบัญชา

- บันทึกการตรวจสอบการเข้าไปในสถานประกอบการหรือยานพาหนะ

- ภาพถ่ายการปฏิบัติงาน

 - กรณีที่ 2 ขณะตรวจค้นสถานที่เป้าหมายไม่พบการฆ่าสัตว์ แต่สภาพแวดล้อมโดยรวมพิจารณาแล้ว**เชื่อได้ว่ามี**การประกอบกิจการฆ่าสัตว์ (อย่างน้อยต้องมีซากสัตว์ หมายถึงเนื้อสัตว์ กระดูก หัว เขา ขน หนัง หรือเครื่องใน และมีร่องรอยการฆ่าสัตว์ เช่น เศษเลือด เศษขน เศษซากชิ้นเนื้อหรือกระดูก และมีวัสดุ อุปกรณ์ที่ในการฆ่าสัตว์ที่ถูกใช้งาน และสถานที่ที่ใช้ในการประกอบกิจการฆ่าสัตว์ที่ถูกใช้งาน) ให้ถือว่ามีการกระทำความผิด ให้ชุดปฏิบัติงานทำบันทึกเป็นเอกสารหลักฐานการเข้าปฏิบัติงานดังนี้

- บันทึกการตรวจสอบการเข้าไปในสถานประกอบการหรือยานพาหนะ

- บันทึกการจับกุม

- บันทึกยึดหรืออายัดสัตว์หรือเนื้อสัตว์ ยานพาหนะเอกสารหรือหลักฐานที่เกี่ยวข้องกับการกระทำผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

- ภาพถ่ายการปฏิบัติงาน

พร้อมทำการยึดซากสัตว์ และอุปกรณ์ที่ใช้ประกอบกิจการฆ่าสัตว์ทั้งหมดไว้เป็นของกลาง เชิญตัวหรือจับกุมผู้กระทำความผิดพร้อมของกลาง นำส่งพนักงานสอบสวน สถานีตำรวจในพื้นที่ โดยทำการแจ้งความร้องทุกข์กล่าวโทษดำเนินคดีกับผู้กระทำความผิดตามมาตรา 15 (ประกอบกิจการฆ่าสัตว์โดยไม่ได้รับอนุญาต) และมาตราอื่นที่พบว่ามีการกระทำความผิด ภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

 - กรณีที่ 3 ขณะตรวจค้นสถานที่เป้าหมาย**มี**การฆ่าสัตว์ ให้ชุดปฏิบัติงานทำบันทึกเป็นเอกสารหลักฐานการเข้าปฏิบัติงานดังนี้

- บันทึกการตรวจสอบการเข้าไปในสถานประกอบการหรือยานพาหนะ

- บันทึกการจับกุม

- บันทึกยึดหรืออายัดสัตว์หรือเนื้อสัตว์ ยานพาหนะเอกสารหรือหลักฐานที่เกี่ยวข้องกับการกระทำผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

- ถ่ายภาพการปฏิบัติงาน

พร้อมทำการยึดซากสัตว์ และอุปกรณ์ที่ใช้ประกอบกิจการฆ่าสัตว์ทั้งหมดไว้เป็นของกลาง เชิญตัวหรือจับกุมผู้กระทำความผิดพร้อมของกลาง นำส่งพนักงานสอบสวน สถานีตำรวจในพื้นที่ โดยทำการแจ้งความร้องทุกข์กล่าวโทษดำเนินคดีกับผู้กระทำความผิดตามมาตรา 15 (ประกอบกิจการฆ่าสัตว์โดยไม่ได้รับอนุญาต) มาตรา 31 (ฆ่าสัตว์เพื่อการจำหน่ายเนื้อสัตว์โดยไม่แจ้ง) และตามมาตราอื่นที่พบว่ามีการกระทำความผิด ภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

10. การดำเนินการกับซากสัตว์ของกลางที่ถูกยึดหรืออายัด

10.1 พนักงานเจ้าหน้าที่ผู้ร้องทุกข์กล่าวโทษขอรับซากสัตว์ของกลางจากพนักงานสอบสวนเพื่อนำไปทำลายโดยใช้เอกสารดังต่อไปนี้

 - หนังสือขอรับซากสัตว์ของกลางใน

 - บัญชีของกลาง

 - พระราชบัญญัติโรคระบาดสัตว์ พ.ศ. 2558 (อำนาจสัตวแพทย์ตามมาตรา 40 (4))

 - ระเบียบกรมปศุสัตว์ ว่าด้วยการดำเนินการกับสัตว์หรือซากสัตว์ของกลางที่เป็นโรคระบาดหรือเป็นพาหะของโรคระบาด ซึ่งถูกยึดหรืออายัดไว้ตามกฎหมายว่าด้วยโรคระบาดสัตว์หรือตามกฎหมายอื่น พ.ศ. ๒๕๕๘

10.2 หน่วยงานกรมปศุสัตว์ผู้รับผิดชอบในพื้นที่ ออกหนังสือคำสั่งแต่งตั้งคณะกรรมการและมอบหมายให้ทำลายซากสัตว์ของกลางที่รับมาจากพนักงานสอบสวนทั้งหมด โดยใช้อำนาจสัตวแพทย์ตามมาตรา 40 (4) และดำเนินการตามระเบียบกรมปศุสัตว์ ว่าด้วยการดำเนินการกับสัตว์หรือซากสัตว์ของกลางที่เป็นโรคระบาดหรือเป็นพาหะของโรคระบาด ซึ่งถูกยึดหรืออายัดไว้ตามกฎหมายว่าด้วยโรคระบาดสัตว์หรือตามกฎหมายอื่น พ.ศ. ๒๕๕๘

 10.3 พนักงานเจ้าหน้าที่ผู้ขอรับซากสัตว์ของกลางจากพนักงานสอบสวนเพื่อนำไปทำลาย มอบซากสัตว์ของกลางทั้งหมดให้คณะกรรมการฯ เพื่อดำเนินการทำลายตามตามระเบียบฯ

 10.4 หลังเสร็จสิ้นกระบวนการทำลาย ให้คณะกรรมการฯทำบันทึกการทำลายซากสัตว์ของกลาง พร้อมรายงานผู้บังคับบัญชาทราบทันที โดยใช้เอกสารหลักฐานดังต่อไปนี้ - รายงานผลการทำลายซากสัตว์ของกลาง

 - หนังสือคำสั่งแต่งตั้งคณะกรรมการและมอบหมายให้ทำลายซากสัตว์ของกลางที่เป็นพาหะของโรคระบาด

 - บันทึกการทำลายซากสัตว์

 - ภาพถ่ายการดำเนินการทำลายซากสัตว์ของกลาง

 10.5 พนักงานเจ้าหน้าที่ผู้ขอรับซากสัตว์ของกลางจากพนักงานสอบสวนเพื่อนำไปทำลาย ทำหนังสือรายงานการทำลายซากสัตว์ของกลางส่งให้พนักงานสอบสวนเพื่อนำไปประกอบสำนวนคดี ประกอบด้วยเอกสารดังต่อไปนี้

 - รายงานผลการทำลายซากสัตว์ของกลาง

 - รายงานผลการทำลายซากสัตว์ของกลาง

 - หนังสือคำสั่งแต่งตั้งคณะกรรมการและมอบหมายให้ทำลายซากสัตว์ของกลางที่เป็นพาหะของโรคระบาด

 - บันทึกการทำลายซากสัตว์

 - ภาพถ่ายการดำเนินการทำลายซากสัตว์ของกลาง

 11. หลังเสร็จสิ้นภารกิจให้หัวหน้าชุดปฏิบัติงานรายงานให้ผู้บังคับบัญชาทราบโดยละเอียด

6. ผู้ร่วมดำเนินการ (ถ้ามี) (1) นายจักรกริศน์ ไกรสนธิ์ สัดส่วนผลงาน 100 %

7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ

1. วางแผน ค้นคว้าข้อมูล กำหนดขอบเขตการศึกษา 25 %

 2. ค้นคว้าระเบียบ เงื่อนไข ประกาศ และเอกสารอื่น ๆ ที่เกี่ยวข้อง 25 %

 3. วิเคราะห์และเรียบเรียง 25 %

 4. จัดทำเอกสารเผยแพร่ความรู้ 25 %

8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)

มีรูปแบบ และวิธีการปฏิบัติงานสำหรับเจ้าหน้าที่ผู้ปฏิบัติที่ถูกต้อง ภายใต้ข้อกฎหมาย

9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)

 มีการปฏิบัติงานบังคับใช้กฎหมาย กับผู้ประกอบกิจการฆ่าสัตว์โดยไม่ได้รับอนุญาต

10. ความยุ่งยากในการดำเนินการ/ปัญหา/อุปสรรค

 การสืบค้นข้อมูลเพื่อเข้าดำเนินการ และการสนธิกำลังเจ้าหน้าที่

11. การนำไปใช้ประโยชน์ หรือคาดว่าจะนำไปใช้ประโยชน์

ประชาชนได้บริโภคเนื้อสัตว์ที่สะอาด ถูกสุขลักษณะ ปราศจากเชื้อโรคระบาด

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

 (นายจักรกริศน์ ไกรสนธิ์)

ตำแหน่งนายสัตวแพทย์ชำนาญการ

 ผู้เสนอผลงาน

 ..….…..…./…………….……….../….……….

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ…………………………………..

(นายยุทธนา ชัยศักดานุกูล)

ผู้เชี่ยวชาญด้านการป้องกัน และควบคุมโรคระบาดสัตว์ข้ามแดน

ปฏิบัติหน้าที่ในฐานะผู้อำนวยการกองสารวัตรและกักกัน

……………./……………………/…………..

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2.หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น

# (เรื่องที่ 2)

1. ชื่อผลงาน การวิเคราะห์ความสัมพันธ์ของข้อมูลการเคลื่อนย้ายแพะเข้าในพื้นที่เขตปศุสัตว์ที่ 8 กับการเกิดโรคแท้งติดต่อ (Brucellosis)

 (Relationship analysis of Goat movement into Regional Livestock 8 with the incidence of Brucellosis)

 ปีที่ดำเนินการ 2564

2. ความสำคัญและที่มาของปัญหาที่ทำการศึกษา

โรคแท้งติดต่อ (Brucellosis) เป็นโรคระบาดที่สำคัญของสัตว์เลี้ยงลูกด้วยนมเช่น โค กระบือ สุกร แพะ ม้า สุนัข และสามารถติดต่อสู่คนได้เรียกว่า อันดูแลนท์ ฟีเวอร์ (Undulant fever) สาเหตุของโรค เกิดจากเชื้อแบคทีเรีย *บรูเซลล่า* (*Brucella* spp.) เป็นเชื้อแบคทีเรียแกรมลบ (gram negative) อาศัยภายในเซลล์ (intra-cellular bacteria) นอกจากก่อโรคในสัตว์แล้ว เชื้อ B. abortus (พบในโค-กระบือ), B. melitensis (พบในแพะ) และ B. suis (พบในสุกร) ยังเป็นเชื้อที่สามารถก่อโรคในคนได้

ลักษณะอาการที่สำคัญของโรคนี้ในสัตว์ คือ ทำให้อัตราการผสมติดต่ำ และมีการแท้งลูกในช่วงท้ายของการตั้งท้อง ส่วนในคนจะมีการติดเชื้อเฉพาะที่เช่น กระดูก เนื้อเยื่อ และอวัยวะในระบบต่าง ๆ มีอาการหนาวสั่นมีไข้ขึ้นๆ ลงๆ เหงื่อออกมาก ในเวลากลางคืนจะมีอาการปวดเมื่อยตามข้อ และตามกล้ามเนื้อ อ่อนเพลีย เบื่ออาหาร ตัวเหลืองซีด

การติดต่อในสัตว์โดยการกิน การสัมผัสเนื้อเยื่อหรือสารคัดหลั่งจากสัตว์ที่เป็นโรคทั้งแม่-ลูก การผสมพันธุ์ หรือการหายใจ มีระยะฟักตัวอยู่ที่ 7 - 21 วัน อาจถึงหลายเดือน (ขึ้นอยู่กับปริมาณของเชื้อ)

โรคแท้งติดต่อ (Brucellosis) ในแพะ-แกะ เกิดจากเชื้อ *B. melitensis* แหล่งรังโรคคือ แม่สัตว์ที่แท้งลูก ลูกสัตว์ที่แท้ง และสารคัดหลั่งต่าง ๆจากสัตว์ที่แท้ง การแพร่กระจายตัวของโรคเกิดจากการเคลื่อนย้ายสัตว์เป็นโรค หรือ จากการนำสัตว์พ่อพันธุ์ที่เป็นโรคเข้าฝูง หรือ จากการเคลื่อนย้ายซากลูกสัตว์ที่เป็นโรค

จะเห็นได้ว่าโรคแท้งติดต่อ (Brucellosis) เป็นโรคระบาดที่มีความสำคัญ สร้างความเสียหายให้กับเกษตรกรผู้เลี้ยงสัตว์ และยังสามารถติดต่อสู่คนได้ ดังนั้นการป้องกันและควบคุมโรคระบาดดังกล่าวจึงมีความจำเป็นอย่างยิ่ง หากการเคลื่อนย้ายสัตว์/ซากสัตว์มีผลต่อการแพร่ระบาดของโรค การกำหนดมาตรการต่าง ๆในการเคลื่อนย้ายสัตว์/ซากสัตว์เพื่อการป้องกันโรค จึงมีความสำคัญในการป้องกันและควบคุมการแพร่ระบาดของโรคดังกล่าว

3. วัตถุประสงค์ในการศึกษา

1. เพื่อวิเคราะห์หาความสัมพันธ์ของข้อมูลการเคลื่อนย้ายแพะ-แกะ เข้าพื้นที่เขตปศุสัตว์ที่ 8 กับ**การเกิดโรคแท้งติดต่อ** (Brucellosis) ในพื้นที่

2. เพื่อวิเคราะห์หามาตรการในการป้องกันและควบคุม**การระบาดของโรคแท้งติดต่อ** (Brucellosis)

4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ

1. พระราชบัญญัติโรคระบาดสัตว์ พ.ศ. 2558

2. ระเบียบกรมปศุสัตว์ ว่าด้วยการอนุญาตเคลื่อนย้ายสัตว์หรือซากสัตว์ เข้า ออก ผ่าน หรือภายในเขตโรคระบาดชั่วคราว เขตโรคระบาด หรือเขตเฝ้าระวังโรคระบาด พ.ศ. 2559

3. ประกาศกรมปศุสัตว์ เรื่อง กำหนดหลักเกณฑ์ วิธีการ และเงื่อนไขการขออนุญาต และการออกใบอนุญาต การตรวจโรค และการทำลายเชื้อโรคในการนำสัตว์หรือซากสัตว์ไปยังท้องที่จังหวัดอื่น พ.ศ. 2558

 4. โรคแท้งติดต่อ (Brucellosis)

5. ความชุกโรคแท้งติดต่อในแพะ จังหวัดสุราษฎร์ธานี

 6. ความชุกทางซีรัมวิทยาและปัจจัยเสี่ยงต่อโรคแท้งติดต่อ ในแพะเนื้อในจังหวัดขอนแก่น

 7. ความชุกและปัจจัยเสี่ยงของการตดเชื้อ Brucella spp. และ Neospora caninum ในแพะนมในจังหวัดนครปฐม

 8. การศึกษาความชุกและปัจจัยที่มีผลต่อโรคแท้งติดต่อในแพะ บริเวณพื้นที่จังหวัดเชียงใหม่

5. วิธีการหรือขั้นตอนการศึกษา

1. กำหนดช่วงเวลาที่ทำการศึกษาปี พ.ศ. 2560-2563

2. นำข้อมูลมาการเคลื่อนย้ายแพะ เข้าพื้นที่เขตปศุสัตว์ที่ 8 มาวิเคราะห์หาความสัมพันธ์กับการเกิดโรคแท้งติดต่อ (Brucellosis) ในพื้นที่ด้วยวิธีการศึกษาแบบ Correlation analysis

2.1 ตั้งสมมุติฐาน - ปริมาณการเคลื่อนย้ายแพะ เข้าพื้นที่เขตปศุสัตว์ที่ 8 ไม่มีผลกับการเกิดโรคแท้งติดต่อ (Brucellosis) ในพื้นที่

2.2 นำข้อมูลปริมาณการเคลื่อนย้ายแพะ เข้าในพื้นที่เขตปศุสัตว์ที่ 8 คำนวณหาความสัมพันธ์กับการเกิดโรคแท้งติดต่อ (Brucellosis) ในพื้นที่ เพื่อพิสูจน์สมมุติฐาน

 3. สรุปผลการวิเคราะห์ข้อมูล

 4. นำผลการวิเคราะห์ข้อมูลไปกำหนดมาตรการในการควบคุมการเกิดโรคแท้งติดต่อ (Brucellosis)

- การตรวจโรคก่อนการเคลื่อนย้ายแพะ

- ข้อกฎหมายที่ใช้บังคับให้ปฏิบัติก่อนการเคลื่อนย้ายแพะ

6. ผู้ร่วมดำเนินการ (ถ้ามี) (1) นายจักรกริศน์ ไกรสนธิ์ สัดส่วนผลงาน 100 %

7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ

1. วางแผน ค้นคว้าข้อมูล กำหนดขอบเขตการศึกษา 25 %

 2. ค้นคว้าระเบียบ เงื่อนไข ประกาศ และเอกสารอื่น ๆ ที่เกี่ยวข้อง 25 %

 3. วิเคราะห์และเรียบเรียง 25 %

 4. จัดทำเอกสารเผยแพร่ความรู้ 25 %

8.ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา) ทราบความสัมพันธ์ชองข้อมูลการเคลื่อนย้ายแพะ เข้าพื้นที่เขตปศุสัตว์ที่ 8 กับการเกิดโรคแท้งติดต่อ (Brucellosis) ในพื้นที่

9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)

 กำหนดมาตรการที่ใช้ควบคุมเคลื่อนย้ายสัตว์เพื่อป้องกันการระบาดของโรคแท้งติดต่อ (Brucellosis)

10.ความยุ่งยากในการดำเนินการ/ปัญหา/อุปสรรค

 ความรู้ ความเข้าใจ และทัศนคติของเจ้าหน้าที่ในการปฏิบัติงานควบคุมเคลื่อนย้ายสัตว์ภายใต้ข้อกฎหมาย

11. การนำไปใช้ประโยชน์ หรือคาดว่าจะนำไปใช้ประโยชน์

ลดความสูญเสียของเกษตรกร และประชาชนได้บริโภคผลิตภัณฑ์จากสัตว์ที่มีความปลอดภัยจากโรคแท้งติดต่อ (Brucellosis)

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

 (นายจักรกริศน์ ไกรสนธิ์)

ตำแหน่งนายสัตวแพทย์ชำนาญการ

 ผู้เสนอผลงาน

 ..….…..…./…………….……….../….……….

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ…………………………………..

(นายยุทธนา ชัยศักดานุกูล)

ผู้เชี่ยวชาญด้านการป้องกัน และควบคุมโรคระบาดสัตว์ข้ามแดน

ปฏิบัติหน้าที่ในฐานะผู้อำนวยการกองสารวัตรและกักกัน

……………./……………………/…………..

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2.หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น

# (เรื่องที่ 3)

1. ชื่อผลงาน การวิเคราะห์ความสัมพันธ์ของข้อมูลการเคลื่อนย้ายกระบือเข้าในพื้นที่เขตปศุสัตว์ที่ 4 กับการเกิดโรคคอบวม (Haemorrhagic septicemia)

 (Relationship analysis of buffalo movement into Regional Livestock 4 with the incidence of Haemorrhagic Septicemia)

 ปีที่ดำเนินการ 2564

2. ความสำคัญและที่มาของปัญหาที่ทำการศึกษา

โรคเฮโมรายิกเซฟติซีเมีย หรือ "โรคคอบวม" เป็นโรคระบาดรุนแรงของโค-กระบือ แต่จะมีความรุนแรงน้อยลงในสัตว์ชนิดอื่น เช่น แกะ สุกร ม้า อูฐ กวางและช้าง เป็นต้น อาการของโรคคือ หายใจหอบลึกมีเสียงดัง คอหรือหน้าบวมแข็ง อัตราการป่วยและอัตราการตายสูง

**สาเหตุและการแพร่ระบาด** เกิดจากเชื้อแบคทีเรียชื่อ  *Pasteurella multocida* พบในทวีปเอเชีย และอาฟริกา การระบาดของโรคจะเกิดขึ้นในสภาวะที่สัตว์มีความเครียด เช่น ช่วงต้นหรือปลายฤดูฝน การเคลื่อนย้ายสัตว์หรือการใช้แรงงานสัตว์มากเกินไป สัตว์ที่เป็นพาหะของโรค (carrier) จะปล่อยเชื้อออกมาปนเปื้อนกับอาหารและน้ำ เมื่อสัตว์ตัวอื่นกินอาหารหรือน้ำที่มีเชื้อปนอยู่เข้าไป ก็จะป่วยและขับเชื้อออกมากับสิ่งขับถ่ายต่างๆ เช่นน้ำมูก น้ำลาย อุจจาระ ทำให้โรคแพร่ระบาดต่อไป เชื้อ *Pasteurella multocida*ปนเปื้อนอยู่ในแปลงหญ้าจะอยู่ได้ประมาณ 24 ชั่วโมง แต่ถ้าอยู่ในดินที่ชื้นแฉะอาจมีชีวิตอยู่ได้นานถึง 1 เดือน

**อาการ** สัตว์ที่เป็นโรคแบบเฉียบพลันจะมีอาการซึม ไข้สูง 104-107 องศาฟาเรนไฮ น้ำลายไหล และตายภายใน 24 ชั่วโมง แต่ถ้าเป็นโรคแบบเรื้อรังจะสังเกตเห็นอาการทางระบบหายใจคือ อ้าปากหายใจ หายใจหอบลึก ยืดคอไปข้างหน้า หายใจมีเสียงดัง ลิ้นบวมจุกปาก หน้า คอ หรือบริเวณหน้าอกจะบวมแข็งร้อน ต่อมาจะมีอาการเสียดท้อง ท้องอืด อุจจาระมีมูกเลือดปน สัตว์จะตายภายใน 2-3 วัน เมื่อเปิดผ่าซากสัตว์ จะพบสารลักษณะคล้ายวุ้นแทรกอยู่ระหว่างผิวหนังและกล้ามเนื้อตรงบริเวณที่บวม มีจุดเลือดออกที่ต่อมน้ำเหลืองและหัวใจ ปอดจะมีเลือดคั่ง หรือถ้าเป็นเรื้อรังจะพบเยื่อหุ้มปอดหนาตัวขึ้น เนื้อปอดแข็ง ภายในหลอดลมมีของเหลวปนฟองอากาศ (frothy exudate) ตับคั่งเลือดบวมขยายใหญ่ ลำไส้อักเสบ ต่อมน้ำเหลืองบวมน้ำขยายใหญ่

**การตรวจวินิจฉัย** นอกจากสังเกตอาการ วิการ และศึกษาประวัติสัตว์ป่วยแล้ว การตรวจหาเชื้อจากตัวอย่างต่างๆ เป็นสิ่งจำเป็นที่ต้องทำควบคู่กัน จากตัวอย่างเลือด น้ำมูก น้ำลาย ต่อมน้ำเหลือง ปอด ตับ ม้าม หัวใจ ไต และลำไส้

**การรักษา** จะได้ผลดีเมื่อทำการรักษาขณะสัตว์เริ่มแสดงอาการป่วย โดยให้ยาปฏิชีวนะ

**การป้องกันและควบคุมโรค**

1. หลีกเลี่ยงสภาวะที่ทำให้สัตว์เกิดความเครียด
2. ทำวัคซีนป้องกันโรค ในโค-กระบืออายุตั้งแต่ 4 เดือนขึ้นไป จะสามารถคุ้มโรคได้นาน 1 ปี
3. เมื่อมีสัตว์ป่วยหรือตายที่สงสัยว่าจะเป็นโรคระบาดนี้ ให้แจ้งเจ้าหน้าที่สัตวแพทย์ในท้องที่โดยเร็ว
4. ห้ามนำสัตว์ที่ตายไปบริโภค ให้ทำการฝังหรือเผาเพื่อป้องกันการแพร่ระบาดของโรค
5. ควรแยกสัตว์ป่วยออกจากฝูงทันที และรีบทำการรักษา

จะเห็นได้ว่าโรคคอบวม (Haemorrhagic septicemia) เป็นโรคระบาดที่มีความสำคัญ สร้างความเสียหายให้กับเกษตรกรผู้เลี้ยงสัตว์ ดังนั้นการป้องกันและควบคุมโรคระบาดดังกล่าวจึงมีความจำเป็นอย่างยิ่ง หากการเคลื่อนย้ายโค-กระบือ มีผลต่อการแพร่ระบาดของโรค การกำหนดมาตรการต่าง ๆในการเคลื่อนย้ายสัตว์/ซากสัตว์เพื่อการป้องกันโรค จึงมีความสำคัญในการป้องกันและควบคุมการแพร่ระบาดของโรค

3. วัตถุประสงค์ในการศึกษา

1. เพื่อวิเคราะห์หาความสัมพันธ์ของข้อมูลการเคลื่อนย้ายกระบือเข้าพื้นที่เขตปศุสัตว์ที่ 4 กับการเกิดโรคคอบวม (Haemorrhagic septicemia) ในพื้นที่

2. เพื่อวิเคราะห์หามาตรการในการป้องกันและควบคุมการระบาดของโรคคอบวม (Haemorrhagic septicemia)

4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ

1. พระราชบัญญัติโรคระบาดสัตว์ พ.ศ. 2558

2. ระเบียบกรมปศุสัตว์ ว่าด้วยการอนุญาตเคลื่อนย้ายสัตว์หรือซากสัตว์ เข้า ออก ผ่าน หรือภายในเขตโรคระบาดชั่วคราว เขตโรคระบาด หรือเขตเฝ้าระวังโรคระบาด พ.ศ. 2559

3. ประกาศกรมปศุสัตว์ เรื่อง กำหนดหลักเกณฑ์ วิธีการ และเงื่อนไขการขออนุญาต และการออกใบอนุญาต การตรวจโรค และการทำลายเชื้อโรคในการนำสัตว์หรือซากสัตว์ไปยังท้องที่จังหวัดอื่น พ.ศ. 2558

4. โรคคอบวม (Haemorrhagic septicemia)

5. วิธีการหรือขั้นตอนการศึกษา

1. กำหนดช่วงเวลาที่ทำการศึกษาปี พ.ศ. 2563

2. นำข้อมูลมาการเคลื่อนย้ายกระบือภายในพื้นที่เขตปศุสัตว์ที่ 4 มาวิเคราะห์หาความสัมพันธ์กับการ เกิดโรคคอบวม (Haemorrhagic septicemia) ในพื้นที่ด้วยวิธีการศึกษาแบบ Correlation analysis

2.1 ตั้งสมมุติฐาน - ปริมาณการเคลื่อนย้ายกระบือภายในพื้นที่เขตปศุสัตว์ที่ 4 ไม่มีผลกับการเกิดโรคคอบวม (Haemorrhagic septicemia) ในพื้นที่

2.2 นำข้อมูลปริมาณการเคลื่อนย้ายกระบือภายในพื้นที่เขตปศุสัตว์ที่ 4 คำนวณหาความสัมพันธ์กับการเกิดโรคคอบวม (Haemorrhagic septicemia) ในพื้นที่ เพื่อพิสูจน์สมมุติฐาน

 3. สรุปผลการวิเคราะห์ข้อมูล

4. นำผลการวิเคราะห์ข้อมูลไปกำหนดมาตรการในการควบคุมการเกิดโรคคอบวม (Haemorrhagic septicemia)

- การตรวจโรคก่อนการเคลื่อนย้ายกระบือ

- ข้อกฎหมายที่ใช้บังคับให้ปฏิบัติก่อนการเคลื่อนย้ายกระบือ

6. ผู้ร่วมดำเนินการ (ถ้ามี) (1) นายจักรกริศน์ ไกรสนธิ์ สัดส่วนผลงาน 100 %

7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ

1. วางแผน ค้นคว้าข้อมูล กำหนดขอบเขตการศึกษา 25 %

 2. ค้นคว้าระเบียบ เงื่อนไข ประกาศ และเอกสารอื่น ๆ ที่เกี่ยวข้อง 25 %

 3. วิเคราะห์และเรียบเรียง 25 %

 4. จัดทำเอกสารเผยแพร่ความรู้ 25 %

8.ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา) ทราบความสัมพันธ์ชองข้อมูลการเคลื่อนย้ายกระบือเข้าพื้นที่เขตปศุสัตว์ที่ 4 กับการเกิดโรคคอบวม (Haemorrhagic septicemia) ในพื้นที่

9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)

 กำหนดมาตรการที่ใช้ควบคุมเคลื่อนย้ายสัตว์เพื่อป้องกันการระบาดของโรคคอบวม (Haemorrhagic septicemia)

10.ความยุ่งยากในการดำเนินการ/ปัญหา/อุปสรรค

 ความรู้ ความเข้าใจ และทัศนคติของเจ้าหน้าที่ในการปฏิบัติงานควบคุมเคลื่อนย้ายสัตว์ภายใต้ข้อกฎหมาย

11. การนำไปใช้ประโยชน์ หรือคาดว่าจะนำไปใช้ประโยชน์

ลดความสูญเสียของเกษตรกรจากการเกิดโรคคอบวม (Haemorrhagic septicemia)

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

 (นายจักรกริศน์ ไกรสนธิ์)

ตำแหน่งนายสัตวแพทย์ชำนาญการ

 ผู้เสนอผลงาน

 ..….…..…./…………….……….../….……….

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ…………………………………..

(นายยุทธนา ชัยศักดานุกูล)

ผู้เชี่ยวชาญด้านการป้องกัน และควบคุมโรคระบาดสัตว์ข้ามแดน

ปฏิบัติหน้าที่ในฐานะผู้อำนวยการกองสารวัตรและกักกัน

……………./……………………/…………..

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2.หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

#### **เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

ชื่อ นายจักรกริศน์ ไกรสนธิ์

เพื่อประกอบการแต่งตั้งให้ดำรงตำแหน่งที่สูงขึ้นในตำแหน่งนายสัตวแพทย์ชำนาญการพิเศษตำแหน่งเลขที่ 4848

ด่านกักกันสัตว์ระนอง สำนักควบคุมป้องกันและบำบัดโรคสัตว์

เรื่อง การปฏิบัติงานตรวจสอบการประกอบกิจการฆ่าสัตว์ภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559

 (Procedure of Investigation of Illegal Slaughterhouse Activities, Pursuant to the CONTROL OF SLAUGHTER AND DISTRIBUTION OF MEAT act, B.E. 2559)

**หลักการและเหตุผล**

กรมปศุสัตว์มีการปฏิบัติงานบังคับใช้กฎหมายอย่างจริงจัง เพื่อปราบปรามผู้กระทำความผิดภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559 กฎหมายฉบับดังกล่าวใช้ควบคุมการผลิตเนื้อสัตว์ภายในประเทศเพื่อให้ได้เนื้อสัตว์ที่มีคุณภาพ มาตรฐาน สะอาด และปลอดภัยต่อผู้บริโภค โดยกำหนดให้การประกอบกิจการฆ่าสัตว์ต้องทราบแหล่งที่มาของสัตว์ มีการแจ้งจำนวนสัตว์ที่จะฆ่า มีการตรวจสัตว์ก่อนที่จะทำการฆ่า การฆ่าสัตว์ต้องปฏิบัติโดยไม่เป็นการทรมานสัตว์ การชำแหละและตัดแต่งเนื้อสัตว์ ต้องเป็นขั้นตอนที่สะอาด ถูกสุขลักษณะ และของเสียที่เกิดจากการฆ่า ชำแหละและตัดแต่งเนื้อสัตว์ ต้องไม่ส่งผลกระทบต่อสิ่งแวดล้อมมีการตรวจเนื้อสัตว์หลังการฆ่า และมีการรับรองเนื้อสัตว์ก่อนการออกจำหน่ายเพื่อสร้างความมั่นใจให้กับผู้บริโภค แต่ยังคงมีการประกอบกิจการฆ่าสัตว์ที่ไม่ถูกต้องตามกฎหมายอยู่อีกมาก

**บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

การปฏิบัติงานบังคับใช้กฎหมายปราบปรามผู้กระทำความผิดภายใต้พระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559 มีรายละเอียด รูปแบบ วิธีการ และขั้นตอนการปฏิบัติงานที่หลากหลาย กอปรกับความรู้ความเข้าใจของเจ้าหน้าที่ผู้ปฏิบัติที่แตกต่างกัน ทำให้ผลสัมฤทธิ์ของการปฏิบัติงานแตกต่างกัน ซึ่งอาจส่งผลกระทบกับหน่วยงานและตัวเจ้าหน้าที่ผู้ปฏิบัติงาน จึงควรระมัดระวังในการปฏิบัติให้อยู่ภายใต้ข้อกฎหมาย ใช้อำนาจในการปฏิบัติงานเท่าที่กฎหมายกำหนด ควรศึกษาข้อกฎหมายให้เข้าใจก่อนนำไปใช้ปฏิบัติหากไม่มั่นใจให้ปรึกษาผู้ที่มีความรู้ก่อนนำไปปฏิบัติ การปฏิบัติต้องทำการสืบค้นข้อมูลโดยละเอียดเพื่อประกอบการตัดสินใจ

**ผลที่คาดว่าจะได้รับ**

มีรูปแบบ และวิธีการปฏิบัติงานภายใต้ข้อกฎหมายที่ถูกต้อง สำหรับเจ้าหน้าที่ผู้ปฏิบัติ

**ตัวชี้วัดความสำเร็จ**

 1. มีการปฏิบัติงานบังคับใช้กฎหมาย กับผู้ประกอบกิจการฆ่าสัตว์โดยไม่ได้รับอนุญาตอย่างต่อเนื่อง

 2. การประกอบกิจการฆ่าสัตว์โดยไม่ได้รับอนุญาตมีจำนวนลดลง

 ลงชื่อ……………………………….

 (นายจักรกริศน์ ไกรสนธิ์)

 ผู้เสนอแนวคิด

 …..…../……..……./…………..

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ นายจักรกริศน์ ไกรสนธิ์

ตำแหน่ง นายสัตวแพทย์ชำนาญการ ตำแหน่งเลขที่ 4848

ขอประเมินเพื่อแต่งตั้งให้ดำรงตำแหน่งที่สูงขึ้นในตำแหน่ง นายสัตวแพทย์ชำนาญการพิเศษ ตำแหน่งเลขที่ 4848

ด่านกักกันสัตว์ระนอง สำนักควบคุมป้องกันและบำบัดโรคสัตว์

### ผลการพิจารณา (**คะแนนเต็ม 100 คะแนน)**

 ๑.ผลงาน/ผลการปฏิบัติงานย้อนหลัง 3 ปี 50 คะแนน ได้รับ ……..……คะแนน

 ๒.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

 50 คะแนน ได้รับ …………..คะแนน

 **รวม** …………...คะแนน

 (ลงชื่อผู้)...................................................................

 (นายยุทธนา ชัยศักดานุกูล)

 (ตำแหน่ง) ผู้เชี่ยวชาญด้านการป้องกันและควบคุมโรคระบาดสัตว์ข้ามแดน

 ปฏิบัติหน้าที่ในฐานะผู้อำนวยการกองสารวัตรและกักกัน

 วันที่……………………………………………….

**หมายเหตุ** กรุณาให้ผู้บังคับบัญชาให้คะแนน โดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน